section_heading: Životopis
paragraph_text: Josef Tomann pohađao je gimnaziju u Bečkome Novome Mjestu. Godine 1975. odlučio je biti redovnikom te je postao novakom kod cistercita u Heiligenkreuzu uzevši redovničko ime Meinrad. U samostanskoj radionici izučio je zanat knjigovesca, a 7. listopada 1976. položio je privremene redovničke zavjete. Potom je studirao teologiju na Filozofsko-teološkoj školi u Heiligenkreuzu (današnja Filozofsko-teološka visoka škola Benedikt XVI., njem. Philosophisch-Theologische Hochschule Benedikt XVI.) i na Papinskom liturgijskom institutu sv. Anselma (tal. Pontificio Ateneo Sant’Anselmo, također i Anselmianum) u Rimu. ORDEN online: Tomann, Meinrad, pristupljeno 27. studenoga 2021.